ઠીક સમયે શંકર હાજર થઈ ગયો. સંજીવ પણ વાળુ પતાવીને એને માટે તૈયાર થઈને બેઠા હતા. બંનેએ મળીને એક સ્કૂલનું ફોર્મ ભર્યું. બીજે દિવસે સંજીવે એને સારાં કપડાં પહેરીને આવવા કહ્યું અને બંને સાથે જઈને સ્કૂલમાં ફોર્મ સબમિટ કરીને આવ્યા. બે દિવસ બાદ શંકરને ઈન્ટરવ્યૂ માટે બોલાવવામાં આવ્યો. એની મૅનર્સથી અને જવાબોથી પ્રિન્સિપાલ સાહેબ અત્યંત ખુશ થયા અને તરત જ એડમિશન આપી દીધું. પછી તો આજની ઘડી ને કાલનો દા’ડો. શંકરે કૂદકે ને ભૂસકે પ્રગતિ કરવા માંડી. સ્કૂલમાં પ્રથમ આવતો હોઈ એને સ્કોલરશિપ પણ મળતી ગઈ એટલે એના ભણવાનો ખર્ચ અમારે ઝાઝો કરવો નહોતો પડતો.